nvidia/miracl-vision huggingface dataset:
హథీరాంజీ మఠం

హథీరాంజీ మఠం తిరుమలలో వేంకటేశ్వర స్వామి భక్తుడైన హథీరాం బాలాజీ అనే భక్తుని పేరుమీదున్న మఠం. తిరుమల ఆలయ నిర్వహణకు గాను తిరుమల తిరుపతి దేవస్థానం ఏర్పాటు చేయక మునుపు హథీరాంజీ మఠం 1843 నుంచి 1932 వరకు ఆలయాన్ని నిర్వహించారు.  ఈ మఠానికి తిరుపతి చుట్టుపక్కల భూములున్నాయి. ఈ భూముల విషయమై పలుమార్లు వివాదాలు చోటుచేసుకుంటున్నాయి. తిరుమలలో జియ్యంగారి మఠం, ఉత్తరాది మఠం, బైరాగి మఠం, శృంగేరి మఠం లాంటి అనేక మఠాలు ఉన్నా హథీరాంజీ మఠం ప్రత్యేకమైంది. మిగత మఠాలు ఏదైనా ఒక కులానికో, ఆధ్యాత్మిక సాంప్రదాయానికి చెందిన వారికి మాత్రమే ఆశ్రయం కల్పిస్తే హథీరాంజీ మఠం లో బంజారాల సుగలి సేవకులు ఎవరికైనా సేవలు అందించే దిశసాగా. ఇక్కడికి ముఖ్యంగా ఉత్తరాది తండా లు నుంచి వచ్చే భక్తులే ఎక్కువగా ఉండేవారు పూర్వం పరంపర గా వస్తున్న ఆచారాలను బంజారా వేషధారణ నృత్యాలతో ఆరాధన చేసేవారు ఇంత వైభవంగా జరిగిన పూజ పునస్కారాలు ఈరోజు స్వామివారికి పూజ చేయాలంటే హతిరాంబాజి ఆలయం నందు అభిషేకం ప్రారంభిస్తారు ఎంత గత చరిత్రలో దేవాలయం లో బంజారాలకు ప్రత్యేకమైన పూజలు నిర్వహిస్తూ బాలాజీ బాలాజీ గోవిందా గోవిందా హరి గోవిందా హరి గోవిందా వెంకటాపతియే నమః వెంకటేశ్వర స్వామి భక్తుడు ప్రథమ భక్తుడుగా కలిసి ఉన్న హాథిరాం బావాజీ వారికి ఎంతో అరుదైన గౌరవాన్ని ఇచ్చిన మహా విష్ణు అవుతారా ఆయనతో పాచికల ఆడుతూ స్వామివారితో స్నేహం బంధాన్ని భక్తి శ్రద్ధలతో పూజించడం ఎంతో మహా భక్తుడుగా వెలిసిన హాథిరాం బావాజీ మఠానికి దర్శించమని స్వయంగా శ్రీవారి చెప్పడం జరిగింది ఇంత గొప్ప చరిత్ర కలిగి ఉన్న హాథిరాం బావా శ్రీవారికి నిత్యం శ్రీవారితో పాచికులాడేవరు కానీ మహావిష్ణువుతానంలో ఉన్న శ్రీ వేంకటేశ్వర స్వామి స్వయంగా హాథిరాం బాబాజీ ఆలయం నిర్మాణం ఉంది అక్కడ భక్తులు చేరుకోవాలని స్వయంగా వెంకటేశ్వర స్వామి నా మిత్రుడు ఉత్తర భారతదేశం నుంచి వచ్చిన బంజారా బిడ్డ శ్రీ హాథిరాం బావాజీ మఠంలో ఆశ్రయించాలని కోరడం జరిగింది  దాదాపు 596 సంవత్సరాలు కాలం లో 19 శతాబ్దాల నాటి ఈ యొక్క చరిత్రను చూపించాలని ఒక భక్తుడు ఒక బంజారా బిడ్డ మారుమూల ప్రాంతం తాండ నుంచి వచ్చి హాథిరాం బావాజీ భక్తుడుగా ఎన్నో భక్తిశ్రద్ధలతో స్వామివారిని ఆరాధించడం అక్కడ వచ్చే భక్తులకు అన్నదానం తో పాటు భోగ్ బండారు పూజ స్వామివారికి ఎంతో ఇష్టమైన నృత్యం వేషధారణం అలాంటివి ఎన్నో కార్యక్రమాలను చేపట్టి స్వామి వారి ఆలయ నిర్మాణం చేయాలని కోరడం జరిగింది ఆయన పేరు బుక్య శివ నాయక్ 34 తండ్రి పేరు వకీల్ నాయక్ తల్లి పేరు శాంతమ్మ వారి ద్వితీయ కుమారుడు ఎంతో సేవ సాంప్రదాయాలను బంజారాలకు ఉనికిని ఆ యొక్క స్వామి వారి యొక్క భక్తి భావంతో బంజారాల ఆరాధ్య దేవుడు ఒక భావించే భక్తులు కొరకై ఒక ఆశ్రమం ఏర్పాటు చేయడం జరిగింది దానితోపాటు ఆలయ నిర్మాణం చేయాలి అనే తపన కలిగిన వ్యక్తి మొట్టమొదటిగా సృష్టిలోనే హతిరాంబాజి ఆలయం నిర్మాణం చేయడం జరిగింది ఇంత గొప్ప కార్యక్రమాన్ని ఆధ్యాత్మికంగా నిరూపించడం బంజారా జాతికి అరుదైన సానుభూతిని దక్కిందని ఈనాటి పెద్దలు చెప్పడం జరిగింది శ్రీ స్వామి హాథిరాం బాబాజీ వారికి ఎన్నో వేల ఆస్తులున్న 12వ శతాబ్దం కాలం నాటి నుంచి ఇప్పటివరకు ఆలయం ఎందుకు నిర్మాణం చేయలేదని అధికారులను ప్రశ్నించడంతో ఆలయాన్ని నిర్మాణం చేయకూడదని తిరస్కరించడం జరిగిందని తెలిపారు బంజారా కులానికి చెందినవారినికీ ఆలయం నిర్మాణం చేయకూడదని మఠానికి సంబంధించిన అధికారులు తేల్చి చెప్పడంతో బాగోదేవానికి గురి కావడం జరిగింది. ఇంత చరిత్రలో నిలిచిపోయే ఆలయం నిర్మాణం చేయడానికి అందరూ సహకరించాలని కొన ఆడాడు .
సిదు రివర్ బ్రిడ్జ్

సిదు నది వంతెన అనేది చైనాలో యేసంగూ నగర సమీపంలో సిదు నది యొక్క లోయ పై 496 మీటర్ల (1627 అడుగులు) ఎత్తున, 1,222 మీటర్ల (4,009 అడుగులు) పొడవున నిర్మించబడిన ఒక వేలాడే వంతెన. ఇది ప్రపంచంలోనే అత్యంత ఎత్తయిన వంతెనగా పేరు గాంచింది. ఈ వంతెన CCSHCC సెకండ్ హైవే కన్సల్టెంట్స్ కంపెనీ లిమిటెడ్ చే రూపకల్పన చేయబడింది. దీని నిర్మాణానికి 720 మిలియన్ యువాన్ ల (సుమారు US $ 100 మిలియన్) వ్యయమైంది. దీనిపై 2009 నవంబరు 15 న ట్రాఫిక్ ప్రారంభమైంది.
కంచిలోని దేవాలయాల జాబితా

కాంచిపురం ను కంచి, కాంచి అని కూడా అంటారు. తమిళనాడు రాష్ట్రంలోని ఈ పట్టణం దేవాలయాలకు ప్రసిద్ధి చెందింది. పల్లవుల రాజధానిగా కూడా వెలుగొందింది ఈ పట్టణం. పూర్వం ఈ పట్టణాన్ని కాంజీవరం, కాంచీ పట్టణం అని వ్యవహరించేవారు. "వేయి ఆలయాల పట్టణం" అని కూడా పిలిచేవారు. ప్రస్తుతం కాంచీపురం జిల్లకు రాజధానిగా ఉంది. చెన్నై నుంచి దాదాపు 72 కిలోమీటర్ల దూరంలో ఉంది కంచి. హిందువులకు మోక్షప్రదానమైన ఏడు నగరాల్లో కాంచీపురం ఒకటి. మోక్షభూమి, శక్తి భూమిగా ఈ క్షేత్రం ఎంతో పవిత్రమైనదిగా హిందువుల నమ్మకం. గరుడ పురాణం ప్రకారం మోక్షన్ని ఇచ్చే నగరాలు ఏడు అవి వరసగా అయోధ్య, మధుర, హరిద్వార్, కాశీ, అవంతికా, ద్వారక, కంచి. అంత ప్రాముఖ్యత కలిగిన ఈ నగరంలో అడుగడుగునా దేవాలయాలే దర్శనమిస్తాయి. హిందువుల ముఖ్యమైన దేవాలయాల్లో చాలావరకు కాంచీపురంలోనే ఉండటం విశేషం, ప్రముఖ వైష్ణవాలయం వరదరాజస్వామి ఆలయం, శైవాలయం ఏకాంబ్రేశ్వరస్వామి గుడి, శక్తి క్షేత్రం కామాక్షి దేవి ఆలయం, కుమార కొట్టం, కచెపేశ్వర దేవాలయం, కైలాసనాథ ఆలయం వంటి దివ్య ఆలయాలు కంచిలో ఉన్నాయి
రైనోవైరస్

రైనోవైరస్ సర్వసాధారణంగా కనిపించే ఒక వైరస్. జలుబును కలుగజేసే వైరస్ లలో ఇది ప్రధానమైనది. ఇది ముక్కులో ఉండే 33-35 డిగ్రీ సెంటీగ్రేడ్ ఉష్ణోగ్రత వద్ద సులభంగా వ్యాప్తి చెందుతుంది. ఇది పికోర్నావైరస్ (Picornavirus) అనే జాతికి చెందినది. దీని ఉపరితల ప్రోటీన్లను బట్టి సుమారు 99 రకాలు గుర్తించారు. ఇవి సుమారు 30 నానో మీటర్ల పరిమాణం కలిగిన అతి చిన్న వైరస్ లు. దీనితో పోలిస్తే స్మాల్ఫాక్స్, వ్యాక్సీనియా మొదలైన వైరస్ లతో పోలిస్తే ఇది సుమారు 10 రెట్లు చిన్నది. ఇటీవల నేషనల్ అకాడమీ ఆఫ్ సైన్సెస్ నిర్వహించిన ఒక అధ్యయనంలో ఆసక్తికరమైన విషయం తేలింది. చల్లగా ఉండే వాతావరణంలో మనకు జలుబును కలిగించే రైనోవైరస్ చాలా తొందరగా పెరుగుతుంది. మన శ్వాసమార్గాల్లో మరింత సులువుగా, వేగంగా పునరుత్పత్తి చెందుతుందని ఈ పరిశోధన స్పష్టం చేస్తున్నది. అంతేగాక చల్లని వాతావరణంలో మన వ్యాధి నిరోధక వ్యవస్థ కూడా బలహీనంగా ఉంటుంది. తద్వారా వైరస్ చాలా సులభంగా లోపలికి ప్రవేశించగలుగుతుంది
మల్లి

(ప్రస్తుతం ఈ పేజీ ఖాళీగా ఉంది)
అంబిక (దేవత)

అంబిక హిందూదేవతలలో పార్వతి /దుర్గ నామాలలో ఒకటి. ఆమె ఎనిమిది చేతులు కలిగి, వాటిలో వివిధ ఆయుధాలు ధరించబడి ఉంటుంది. ఆమె వాహనం పులి . ఆమె కౌస్తుకిగా కూడా పిలువబడుతుంది. పూర్వం దేవతల కోరికపై శుంభ, నిశుంబ అనే రాక్షసులను చంపుటకు పార్వతీ దేవి యొక్క శరీక కణాల నుండి ఆమె ఉధ్బవింనినట్లు ఇతిహాస గాథ. ఆంబిక పార్వతి, ఆదిశక్తి యొక్క ఒక రూపం. ఆమె అంబ, దుర్గ, భగవతి, పార్వతి, భవాని, అంబే మా, శేరవాలి, మాతా రాణి మొదలైన నామాలతో కూడా గుర్తింపబడుతుంది. శ్రీమద్ దేవీ భాగవతంలో అంబిక అన్ని ఇతర దేవతలకు మూల దేవత. ఆమె వివిధ నామాలతో కొలువబడుతుంది. ఆమె రూపం లేదా అవతారం ఆమె మానసిక స్థితిపై ఆధారపడి ఉంటుంది. ఉదాహరణకు:
ప్రియా గిల్

ప్రియా గిల్ భారతీయ సినిమా నటి. 1996 నుండి 2006 మధ్యకాలంలో హిందీ, తెలుగు, మలయాళం, తమిళ, పంజాబీ చిత్రాలలో నటించింది. 1995లో జరిగిన మిస్ ఇండియా అందాల పోటీలలో మూడవ స్థానంలో నిలిచింది. "తేరే మేరె సప్నె" సినిమాతో హిందీ సినీరంగంలోకి అడుగుపెట్టింది. 1996లో ABCL బ్యానర్ లో వచ్చిన తేరే మేరే సప్నే సినిమాతో ప్రియా గిల్ సినీజీవితం ప్రారంభమైంది. ఈ చిత్రంలో అర్షద్ వార్షి, చంద్రచుర్ సింగ్ లతో కలిసి నటించింది. ప్రియాగిల్ అద్భుతమైన నటనతో, సహజ అందంతో పక్కింటి అమ్మాయిలా కనిపిస్తోంది. ఈమె నటించిన సిర్ఫ్ తుం చిత్రం 1999 సంవత్సరంలో అత్యధికంగా వసూలు చేసిన చిత్రాలలో ఒక చిత్రంగా నిలిచింది. షారూక్ ఖాన్, సునీల్ శెట్టి లతో కలిసి జోష్ సినిమాలో నటించింది. పంజాబీ జట్ సిక్కు కుటుంబం నుంచి వచ్చిన ప్రియాగిల్ తేరే మేరే సప్నేలో అమాయక దక్షిణ భారత బ్రాహ్మణ అమ్మాయిగా, బడే దిల్వాలలో ఒక చురుకైన సేవకురాలుగా, జోష్ పంజాబీలో కాథలిక్ వయోలిన్ వాద్యకారిణిగా నటించింది.
జగ్గారావు (నటుడు)

ఎస్.వి. జగ్గారావు పాతతరం తెలుగు సినిమా నటుడు. జగ్గా రావు గారు దుష్టపాత్రలను, సహాయపాత్రలను ఎక్కువగా పోషించారు. ఆయన యన్.టి.ఆర్ నటించిన పలు చిత్రాలలో విలన్ పాత్రలు పోషించారు. ఆయని చివరి చిత్రం నాగార్జున నటించిన డాన్. ఆయన గుంటూరు జిల్లాలోని తెనాలి తాలూకాకు చెందిన మోరంపూడి గ్రామంలో జన్మించాడు. బాల్యంలో ఆయన కాంగ్రెస్ సేవాదళంలో చేరి భారత స్వాతంత్ర్యోద్యమంలో పాల్గొనాడు. అతను గౌతు లచ్చన్న, టంగుటూరి ప్రకాశంపంతులు, ఎన్.జి
1833 వ సంవత్సరపు బ్రిటిష్ ఇండియా రాజ్యాంగ చట్టము

బ్రిటిష్ ఈస్టు ఇండియా కంపెని స్థాపించినప్పడినుండి (సా.శ. 1600) భారతదేశములో శాశ్వత వ్యాపార యిజారా (contract) ఇవ్వబడి విసిష్టాదికారముతో వర్తకముచేసుకునటయే కాక బ్రిటిష్ ప్రభుత్వమువారిచే ఆమోదించబడి అప్పడప్పుడప్పుడు నవీకరణ చేయబడిన సన్నదులు (పట్టాలు) ద్వారాను తరువాత 1773 నుండి 20 ఏండ్లకొకసారి చట్టముల ద్వారాను కలిగి న అనేక అధికారములతో కంపెనీవారు క్రమేణా రాజ్య పాలనచేయసాగెను. మొగల్ చక్రవర్తి యిచ్చిన దివానీ అధికారముతో 1765 నుండి వర్తకమువలన వచ్చే ఆదాయమే కాక రాజస్వఆదాయమును కూడా గణించుచుండెను. భారతదేశాబికవృధ్దికిగాని, దేశ ప్రజల క్షేమమునకుగాని ప్రాధాన్యత ఇవ్వబడుటలేదు. ఆ పరిస్థితులలో భారతదేశానికి జరుగుచున్న అన్యాయము బ్రిటిష్ దేశీయుల సంకుచితరాజనీతిని ఖండించుచూ బ్రిటిష్ పార్లమెంటులో తీవ్ర విమర్శలు 1765-1813 మధ్య తరుచూ చర్చించబడినవి. అంతేకాక 19వ శతాభ్దారంభములో 1815 సంవత్సరము నెపోలియన్ చనిపోయేవరకూ నెలకొనియున్న ఐరోపా దేశములలోని యుద్దపరిస్థితులవలన బ్రిటిష్ దేశములోని ఇతర వ్యాపారస్తులు, వ్యాపార సంస్థలు భారతదేశములో వ్యాపారము చేసుకొనుటకు అవకాశము కల్పించుటకు భారతదేశమున స్వెఛ్చావ్యాపారమును అమలుచేయమను ఆందోళనలు జరిగెను. తత్ఫఫలితముగా ఈస్టుఇండియా కంపెని విసిష్టాధికార వ్యాపారమును రద్దుచేయవలసినట్టియూ, దేశఆదాయమును భారతదేశాభివృధ్దికి, ప్రజలసంక్షేమమునకే వినియోగించబడవలెనన్న జ్ఞానోదయముకలిగి బ్రిటిష్ ప్రభుత్వమువారిచే 1813 సంవత్సరములో చట్టము ద్వారా ఈ కంపెనీకిచ్చిన విసిష్టాధికారము తీసివేయబడినది (కేవలము ఒక్క తేనీటి ఆకు తప్ప). కానీ రాజ్యపాలన యధావిధిగా కొనసాగించుతూ రాజస్వమును మరో 20సంవత్సరములు కంపెనీవారే అనుభవించుటకు అనుమతించబడింది. తదనంతరం బ్రిటిష్ పార్లమెంటు 1833లో ఇంకో రాజ్యాంగ చట్టమును ఆమెదించి కంపెనీవారికి వ్యాపారముచేసుకునే హక్కు పూర్తిగా రద్దుపరచి భారతదేశ రాజ్యపాలనకు బ్రిటిష్ పార్లమెంటు వారి ప్రభుత్వముక్రింద భారతదేశమును పరిపాలించుటకు రాజ్యప్రతినిధిగా కంపెనీ వారినే నియమించుచూ, భారత దేశాదాయమును ఇచ్చటనే దేశాభివృద్దికి వినియోగించేటట్లుగా నిబంధనలు చేయబడినవి. కంపెనీ వారి పెట్టుబడులు, వారి సోత్తులు యావత్తూ ఖరీదు కట్టబడి భారతదేశపు ప్రభుత్వ కాతాకు ఖర్చువ్రాసి కంపెనీ వ్యాపార లావాదేవిలు నిలిపివేయబడినవి. ఈ 1833 సంవత్సరపు రాజ్యాంగ చట్టమే తదుపరి జరిగిన బ్రిటిష్ పరిపాలనా విధానమునకు పునాది యని చెప్పవచ్చును
హేమసుందర్

హేమసుందర్ భారతీయ సినిమానటుడు, సహాయనటుడు, టెలివిజన్ నటుడు. ఆయన తెలుగుసినిమా, కొన్ని తమిళ,మలయాళ,కన్నడ, హిందీ, భోజ్‌పురి భాషలలో కూడా నటించాడు. ఆయన సుమారు 300 చిత్రాలలో నటించాడు. ఆయన 1972 లో విచిత్రబంధం చిత్రం ద్వారా చిత్రసీమకు పరిచయమయ్యాడు.
శివనాగేశ్వరరావు

బోయిన లచ్చన్న తెలుగు సినిమా దర్శకుడు. ఆయన తన 23 వ యేట సినీ సినీపరిశ్రమలో అడుగు పెట్టాడు. ఆయన మొదట అసిస్టెంటు డైరక్టరుగా రామ్ గోపాల్ వర్మ వద్ద పనిచేసాడు. ఆయన మొదటి సినిమా మనీ. ఆయన గుంటూరు జిల్లాకు చెందిన ఉప్పలపాడు గ్రామంలో జన్మించాడు. ఆయన గుంటూరులోని హిందూ కళాశాలలో గ్రాడ్యుయేషన్ పూర్తిచేసాడు. ఆయనకు బాల్యం నుండి చిత్రపరిశ్రమలో చేరాలనే ఆసక్తి ఉండేది. తన 23వ యేట తెలుగు చలనచిత్ర పరిశ్రమలో చేరుటకు 1979లో చెన్నై వెళ్లాడు. ఆరు నెలల వరకు యిబ్బందులు పడ్డాడు. జీవనాన్ని కొనసాగించుట కొరకు బుర్రిపాలెం బుల్లోడు, సన్నాయి అప్పన్న చిత్రాలలో అనధికారిక జూనియర్ ఆర్టిస్టుగా నటించాడు. వారు మూడు రోజులకు 100 రూపాయలు యిచ్చేవారు. తరువాత ఆయన ఒక కార్యాలయంలో అకౌంటెంట్ గా జాయిన్ అయ్యాడు
నాగ్ అశ్విన్

నాగ్ అశ్విన్ రెడ్డి భారతీయ సినిమా దర్శకుడు, స్క్రీన్ రైటర్. ఆయన తెలంగాణ లోని హైదరాబాదు కు చెందినవాడు. ఆయన దర్శకునిగా మొదటి చిత్రం ఎవడే సుబ్రహ్మణ్యం.  నాగ్ అశ్విన్ హైదరాబాదులో వైద్యులు సింగిరెడ్డి జయరాం రెడ్డి, జయంతి దంపతులకు జన్మించాడు. హైదరాబాదు పబ్లిక్ స్కూల్లో చదివాడు. మాస్ కమ్యూనికేషన్స్, జర్నలిజం లో బ్యాచిలర్స్ పూర్తి చేశాడు. ఆయన సొంత ఊరు నాగర్‌కర్నూల్ జిల్లా, తాడూరు మండలంలోని ఐతోల్ గ్రామం. నాగ్ అశ్విన్ చిత్రపరిశ్రమలో సహాయ దర్శకునిగా నేను మీకు తెలుసా? జీవితాన్ని ప్రారంభించాడు. దర్శకుడు శేఖర్ కమ్ముల వద్ద లీడర్, లైఫ్ ఈజ్ బ్యూటీఫుల్ చిత్రాలకు సహాయ దర్శకుడిగా పనిచేసాడు.
వంశీ పైడిపల్లి

వంశీ పైడిపల్లి (జననం 27 జూలై 1978) తెలుగు సినిమా దర్శకుడు. మున్నా సినిమాతో దర్శకుడిగా పరిచయమైన వంశీ బృందావనం (2010), ఎవడు (2014) వంటి చిత్రాలకు దర్శకత్వం వహించాడు. వంశీ తెలంగాణ రాష్ట్రంలోని ఆదిలాబాద్ జిల్లా లోని ఖానాపూర్ (ప్రస్తుత నిర్మల్ జిల్లాలో ఒక ఉన్నత కుటుంబంలో జన్మించాడు. ఆయన తండ్రి పైడిపెల్లి రవీందర్ రావు కి థియేటర్ ఉండడంవల్ల సినిమా వాతావరణంలో పెరిగిన వంశీ చిన్నప్పటినుండే సినిమాలవైపు ఆకర్షితుడయ్యాడు. హైదరాబాద్ పబ్లిక్ స్కూల్ లో పాఠశాల విద్యను పూర్తిచేసిన వంశీ, లిటిల్ ఫ్లవర్ జూనియర్ కాలేజీలో ఇంటర్ చదివాడు. బద్రుక ఎడ్యుకేషనల్ సొసైటీ నుండి డిగ్రీ (కామర్స్), మాస్టర్స్ ఆఫ్ కంప్యూటర్ అప్లికేషన్స్ ను చదివాడు. 2002లో సాప్ట్ వేర్ ఉద్యోగాన్ని వదిలివేసి ఈశ్వర్ సినిమాకు అసిస్టెంట్ డైరెక్టర్ గా చేరాడు. వర్షం, మాస్ , భద్ర కోసం ఒక అసోసియేట్ డైరెక్టర్ గా పనిచేశారు. 2007వ సంవత్సరంలో ప్రభాస్ నటించిన మున్నా సినిమా ద్వారా దర్శకుడిగా మారారు. 2010లో బృందావనం, 2013లో ఎవడు, 2016 మార్చిలో ఊపిరి సినిమాలు తీశాడు. మాలినిని వివాహం చేసుకున్న వంశీకి ఒక కుమార్తె ఉంది.
వికారాబాదు జిల్లా

వికారాబాదు జిల్లా, తెలంగాణలో కొత్తగా ఏర్పాటైన 33 జిల్లాలలో ఇది ఒకటి. 2016 అక్టోబరు 11న ఈ జిల్లా ప్రారంభించబడింది.గతంలో రంగారెడ్డి జిల్లాలో భాగంగా ఉన్న 15 పశ్చిమ మండలాలు, మహబూబ్‌నగర్ జిల్లాలో ఉన్న కోడంగల్, బొంరాస్‌పేట, దౌలతబాద్ మండలాలు, కొత్తగా ఏర్పడిన కోట్‌పల్లి మండలంతో కలిపి 18 మండలాలతో ఈ జిల్లా అవతరించింది. తరువాత ఏర్పడిన రెండు కొత్త మండలాలతో కలిపి జిల్లాలోని మండలాల సంఖ్య 20 కు చేరుకుంది. ఈ జిల్లాలో వికారాబాదు, తాండూరు రెవెన్యూ డివిజన్లుగా ఉన్నాయి. వికారాబాదు పట్టణం కొత్త జిల్లాకు పరిపాలన కేంద్రంగా మారింది.. ఈ జిల్లాలో మొత్తం 20 మండలాలు, 2 రెవెన్యూ డివిజన్లు, 510 రెవెన్యూ గ్రామాలుతో, 3386 చ.కి.మీ. విస్తీర్ణం కలిగి, 8881405 జనాభాతో ఉంది. ఈ జిల్లా పరిధిలో కొత్తగా తాండూరు రెవెన్యూ డివిజన్‌ను ఏర్పాటు చేశారు
ప్రపంచ తపాలా దినోత్సవం

ప్రపంచ తపాలా దినోత్సవం (World Post Day - వరల్డ్ పోస్ట్ డే) ను ప్రతి సంవత్సరం ప్రపంచవ్యాపంగా అక్టోబరు 9 న జరుపుకుంటారు. స్విట్జర్లాండ్ లోని బెర్న్ లో 1874లో యూనివర్సల్ పోస్టల్ యూనియన్ (UPU) స్థాపనకు గుర్తుగా, ఇది స్థాపించిబడిన అక్టోబరు 9 న ప్రతి సంవత్సరం ఈ ప్రపంచ తపాలా దినోత్సవాన్ని జరుపుకుంటారు. ఈ యూనివర్సల్ పోస్టల్ యూనియన్ (UPU) ప్రపంచవ్యాప్తంగా ఇతరులకు రాయడానికి అనుమతించే గ్లోబల్ కమ్యూనికేషన్స్ విప్లవం యొక్క ఆరంభం. 1969 లో టోక్యో, జపాన్లో జరిగిన యూనివర్సల్ పోస్టల్ యూనియన్ సమావేశంలో మొదట ఈ ప్రపంచ తపాలా దినోత్సవం ప్రకటించబడింది.భారత ప్రతినిధి బృందంలో సభ్యుడైన శ్రీ ఆనంద్ మోహన్ నరులా ఈ ప్రతిపాదనను సమర్పించారు. అప్పటి నుండి, తపాలా సేవల అవసరాన్ని గుర్తిస్తూ ప్రపంచవ్యాప్తంగా ప్రతి సంవత్సరం అక్టోబరు 9 న ఈ ప్రపంచ తపాలా దినోత్సవమును జరుపుకుంటున్నారు.
ఈశ్వర్

ఈశ్వర్ సినిమా 2002లో వచ్చిన యాక్షన్ రొమాన్స్ కామిడి ఎంటర్టైనర్. ప్రభాస్, శ్రీదేవి విజయ్ కుమార్, రేవతి, శివకృష్ణ, బ్రహ్మానందం, గుండు హనుమంతరావు, ఎన్.జె. బిక్షు, డా. కోట్ల హనుమంతరావు తదితరులు ముఖ్యపాత్రాలలో నటించిన ఈ సినిమాకి జయంత్ సి పరాన్జి దర్శకత్వం వహించారు. నిర్మాత అశోక్ కుమార్. సంగీతం ఆర్. పి. పట్నాయక్. ప్రభాస్, శ్రీదేవి విజయ్ కుమార్ లకు ఇది మొదటి సినిమా. ఈశ్వర్ (ప్రభాస్) తల్లిలేని యువకుడు. దూల్ పేటలోని మురికివాడలో నివసిస్తుంటాడు
నరసింహ నంది

నరసింహనంది (జన్మనామం:నరసింహారెడ్డి) భారతీయ సినిమా కథా రచయిత, దర్శకుడు, నిర్మాత, పాటల రచయిత. ఆయన ముఖ్యంగా తెలుగు చిత్రసీమలో సుపరిచితుడు.  2008 లో 1940 లో ఒక గ్రామం చిత్రానికి దర్శకత్వం చేసినందుకు గానూ ఆయన జాతీయ ఫిలిం పురస్కారం, నంది పురస్కారం పొందాడు.  2013 లో 60వ జాతీయ చిత్ర పురస్కారాలలో దక్షిణ విభాగం- 2 కు తన సేవలందించాడు.
సీమ (నటి)

సీమ భారతీయ సినిమా నటి. ఆమె సుమారు 250 మలయాళ, తొమ్మిది తమిళ, ఏడు తెలుగు, మూడు కన్నడ, ఒక హిందీ సినిమాలో నటించింది. ఆమె ప్రస్తుతం కూడా క్రియాశీలకంగా చిత్రపరిశ్రమలో కొనసాగుతుంది. ఆమె తమిళ చిత్రసీమలో తన 14వయేట నృత్యకారిణిగా జీవితం ప్రారంభించింది. ఆమె కథానాయకిగా జీవితాన్ని లీసా బాబీ యొక్క చిత్రం "నిఝలె నీ సాక్షి" తో ప్రారంభించింది. కానీ ఈ సినిమా అర్థాంతరంగా ఆగిపోయింది. (ఈ సినిమా తరువాత "విధుబాల" కథానాయకిగా పూర్తిచేయబడినది.) ప్రముఖ నటుడు విజయన్ ఆమెకు "నిఝలె నీ సాక్షి" చిత్ర నిర్మాణ సమయంలో "సీమ" అని నామకరణం చేసాడు. ఆమె తన 19వ యేట మలయాళ చిత్రసీమలో మొదటి సినిమా "అవలెదు రవుకై" ద్వారా కథానాయకిగా ప్రవేశించింది. ఈ చిత్రం ఐ.వి.శశి దర్శకత్వంలో రూపొందినది
మైసూరులో దసరా ఉత్సవాలు

మైసూరులో జరిగే దసరా ఉత్సవాలు కర్ణాటక రాష్ట్ర పండుగ (నదహబ్బ). ఈ నవరాత్రి ఉత్సవాలు విజయదశమితో కలిపి పదిరోజులు వరుసగా జరుపుకుంటారు. ఎక్కువగా దసరా పండుగ సెప్టెంబరు, అక్టోబరు నెలల్లో వస్తుంది. హిందూ పురాణాలను అనుసరించి విజయదశమి చెడుపై మంచి విజయానికి సంకేతంగా జరుపుకుంటారు. తొమ్మిదిరోజులు వివిధ అవతారాల్లో మహిషాసురుని సేనలను నాశనం చేసిన పరాశక్తి తొమ్మిదోరోజున మహిషాసురుణ్ణి సంహరించింది. ఆ విజయానికి సూచనగా ఆ తరువాతిరోజు విజయదశమిగా పండుగ జరుపుకుంటారు ప్రజలు. మైసూరులోని అమ్మవారి పేరు చాముండేశ్వరీదేవి. మైసూరు దసరా ఉత్సవాలకు వందల ఏళ్ళ చరిత్ర ఉంది. ఈ పదిరోజులు జరిగే, పూజలు, ఉత్సవాలు, ఊరేగింపులు దేశంలోని పర్యాటకులనే కాక, విదేశీయులనూ ఆకట్టుకోవడం విశేషం. ఈ ఉత్సవాలు చూసేందుకు ప్రతీ ఏడూ లక్షల సంఖ్యలో పర్యాటకులు మైసూరు వస్తూంటారు. 2010 నాటికి ఈ ఉత్సవాలు మొదలుపెట్టి 400 ఏళ్ళు అయ్యాయి. 15వ శతాబ్దంలో విజయనగర రాజులు దసరా ఉత్సవాలు నిర్వహించడం ప్రారంభించారు
కర్ణి మాతా దేవాలయం

కర్ణి మాతా దేవాలయం (హిందీ: करणी माता मंदिर) రాజస్థాన్ లోని బికనేర్ కు 30 కి.మీ దూరంలో గల దేవాలయం. ఈ ఆలయ ప్రధాన దైవం కర్ణిమాత. ఈ దేవాలయం ఎలుకల దేవాలయంగా ప్రసిద్ధి చెందింది. ఈ దేవాలయంలో సుమారు 20,000 నల్ల ఎలుకలు సజీవంగా ఉన్నాయని ప్రసిద్ధి. ఈ ఎలుకలు దేవాలయం అంతా తిరుగుతుంటాయి. ఈ ప్రసిద్ధ ఎలుకలను కబ్బాలు అని పిలుస్తారు. ఈ ఎలుకలు దైవత్వ ఎలుకలుగా ఆ గ్రామస్థులు పూజిస్తారట. ఈ దేవాలయాన్నిసందర్శించడానికి అనేక మంది యాత్రికులు వస్తూంటారు. ఆసక్తి గల పర్యాటకులు ప్రపంచ వ్యాప్తంగా ఈ దేవాలయాన్ని సందర్శిస్తుంటారు. కర్ణిమాతా పెంపుడు కుమారుడు లక్ష్మణ్ యొక్క కథ ప్రకారం అతడు కోలయత్ తెహసీల్ లోని కపిల్ సరోవర్ వద్ద సరస్సులో నీరు త్రాగు ప్రయత్నంలో పడిపోతాడు. కర్ణిమాత యమునితో ఆయనను కాపాడమని కోరుతుంది
గోదావరి నిత్య హారతి

ఆంధ్ర ప్రదేశ్‌ రాష్ట్రంలో లక్షలాది ఎకరాలను సస్యశ్యామలం చేస్తున్నగోదావరి నదిని ఆరాధించే కార్యక్రమమే గోదావరి నిత్య హారతి. ఆంధ్ర ప్రదేశ్ రాష్ట్ర ప్రభుత్వపు దేవాదాయ ధర్మాదాయ శాఖ, బుద్ధవరపు చారిటబుల్ ట్రస్టులు సంయుల్క్తంగా ఈ కార్యక్రమాన్ని నిర్వహిస్తున్నాయి. తొలుత ప్రతి పున్నమికీ హారతి ఇవ్వడంతో ట్రస్టు మొదలుపెట్టిన ఈ కార్యక్రమం, ఆ తర్వాత గోదావరి పుష్కరాల సందర్భంగా దేవాదాయ ధర్మాదాయ శాఖ భాగస్వామ్యంతో నిత్య హారతిగా మారింది. వారణాసిలో నిర్వహించే నిత్య గంగాహారతి మాదిరిగా రాజమండ్రిలో కూడా గోదావరికి హారతి సమర్పించాలని బుద్ధవరపు చారిటబుల్ ట్రస్టు సంకల్పించి, 2010 లో కార్తీక పౌర్ణమి హారతితో శ్రీకారం చుట్టింది. గంగానదికి కాశీ, హరద్వార్‌లలో ఇచ్చే విధంగా గోదావరికి కూడా హారతి ఇవ్వాలన్న ఆలోచన ట్రస్టు అధిపతి బుద్ధవరపు కుమార్‌కు కలిగింది. సంప్రదాయ పద్ధతిలో ఈ కార్యక్రమాన్ని నిర్వహించేందుకు గాను పండితులను కాశీ, హరద్వార్‌లకు తీసుకువెళ్ళి అక్కడ శిక్షణ ఇప్పించారు. హారతికి అవసరమైన సామాగ్రిని ప్రత్యేకంగా తయారు చేయించారు. రాజమహేంద్రవరం పుష్పగిరి (పుష్కరాల) రేవులో కార్తిక పౌర్ణమి హారతితో ప్రారంభించిన ట్రస్టు, ప్రతినెలా పౌర్ణమికి హారతి కార్యక్రమం నిర్వహించింది. ముందుగా మహిళలు లలితా, విష్ణు సహస్ర నామ పారాయణాలు చేస్తారు. గోదావరి మాత విగ్రహానికి హారతి సమర్పిస్తారు. ఆ తర్వాత గోదావరికి 14 రకాల హారతులు ఇస్తూ, వాటి ప్రాధాన్యత వివరిస్తుంటారు. ఈ హారతుల దర్శనం వలన కింది విధంగా ఫలితాఅలు కలుగుతాయని భక్తుల విశ్వాసం
వేయిలింగాల కోన

వేయిలింగాల కోన ప్రముఖ శైవక్షేత్రమైన శ్రీకాళహస్తికి సమీపంలోని ఒక దేవాలయం, ఒక చిన్న జలపాతం. ఈ ఆలయంలో ఒకే శివలింగంపై చెక్కిన వేయి లింగాలను గమనించవచ్చు. ఈ మూర్తిని యక్షేశ్వర స్వామి అని కూడా అంటారు. ఈ ఆలయం తిరుపతి నుంచి సుమారు 45 కిలోమీటర్ల దూరంలోనూ, శ్రీకాళహస్తి ఆలయం నుంచి సుమారు పదికిలోమీటర్ల దూరంలోనూ ఉంది. ఈ ఆలయాన్ని చేరుకోవడానికి ముందుగా ఆటోలు, బస్సులు లేదా స్వంత వాహనాల్లో రామాపురం గ్రామాన్ని చేరుకోవాలి. ఆ గ్రామాన్ని దాటిన తర్వాత ఒక కొండను ఎక్కి దిగి మరల కొండ ఎక్కితే ఈ ఆలయం దర్శనమిస్తుంది. ఆలయం పక్కనే ఓ జలపాతం కూడా ఉంది. ఈ ప్రదేశాన్ని సందర్శించడానికి మహాశివరాత్రి పర్వదినాల్లో ఎక్కువగా భక్తులు వస్తూ ఉంటారు. ఇక్కడి జలపాతంలోని నీళ్ళకు అనారోగ్యాల్ని, ముఖ్యంగా చర్మ వ్యాధులను నయం చేసే గుణముందని సందర్శకుల విశ్వాసం. కాబట్టి ఇక్కడికి వచ్చిన వారు ఎక్కువమంది జలపాతంలో స్నానం చేయడం ఆనవాయితీ. వర్షాకాలంలోనూ, దాని తరువాత కొద్ది నెలలు ఈ ప్రాంతాన్ని సందర్శించడానికి అనువైన సమయం.
శ్రీ లక్ష్మీ నరసింహ దేవాలయం, వేపంజేరి

శ్రీ లక్ష్మీ నరసింహ దేవాలయం చిత్తూరు జిల్లా వేపంజేరిలో ఉన్న ఒక దేవాలయం. శ్రీమహావిష్ణువు నరసింహ స్వామి రూపంలో లక్ష్మీదేవీ సమేతంగా ఇక్కడ కొలువై ఉన్నాడు. ఇక్కడ ప్రధాన ఆలయం పరిధిలో 21 ఆలయాల సముదాయం ఉండటం గమనార్హం. ఈ దేవాలయం జిల్లా ప్రధాన పట్టణమైన చిత్తూరు నుంచి సుమారు 15 కిలోమీటర్ల దూరంలో ఉంది. ఈ ఆలయం గురించి చరిత్రలో మొట్టమొదటగా సా.శ. 1178 - 1218 సంవత్సరాల మధ్యలో కనిపిస్తున్నది. అప్పట్లో ఈ ప్రాంతాన్ని మూడవ కులోత్తుంగ చోళుడు ఈ ప్రాంతాన్ని పరిపాలించాడు. 14, 15 వ శతాబ్దాల్లో ఫ్రెంచి వారు ఈ ప్రాంతాన్ని పరిపాలిస్తున్నప్పుడు ఆలయ పరిస్థితి బాగా దిగజారిపోయింది. మరల 1986 లో కోమండూరు కుటుంబం వారు దీన్ని పల్లవుల నిర్మాణశైలిలో జీర్ణోద్ధరణ గావించారు. ప్రతియేడు జరిగే బ్రహ్మోత్సవాలకు ఇక్కడ యాత్రికులు పెద్ద ఎత్తున వస్తుంటారు. వేపంజేరి అసలు పేరు వే పంచ హరి
డల్ హౌసీ

డల్ హౌసీ గా ప్రసిధ్ధి చెంది 1847-1856 మధ్యకాలములో బ్రిటిష్ ఇండియా గవర్నర్ జనరల్ గా భారతదేశమును పరిపాలించిన దొర పూర్తిపేరు జేమ్స్ యాన్డ్రూ బ్రౌన్ ర్యామ్సె (James Andrew Broun Ramsay, 1st Marquess of Dalhousie). ఇతని పరిపాలనకాలములో పంజాబు, సింధ్, బర్మా ప్రాంతములు బ్రిటిష్ ఇండియాలో చేర్చబడి బ్రిటిష్ వలసరాజ్య విస్తరణ చేయబడింది. ఇందుకొరకు డల్ హౌసీ చేసిన కుతంత్రములు, అక్రమ యుద్ధములు, అవలంబించిన కార్యాచరణలు నిరంకుశమైనవి. 1848- 1857 మద్యకాలమందు డల్ హౌసీ తన మిత్రులకు వ్రాసిన లేఖల ఉల్లేఖనలు చరిత్ర కెక్కినవి చూడగా అతని నిరంకుశ పరిపాలనా విధానము అబిమతములు, స్వతంత్ర రాజ్యములను ఏవిధముగా డల్ హౌసి ఆక్రమించి బ్రిటిష్ వలసరాజ్యములో కలుపుకున్నదీ విశదమగుచున్నవి (Private letters of Marquess of Dlhousie by J.G.A Baird.) అంతేకాక 1857 సిపాయల విప్లవమని ప్రసిద్ధిచెందిన భారతదేశమందలి స్వతంత్రసంగ్రామమునకు కారణం డల్ హౌసీ ప్రభువు అభిమతములు నిరంకుశ కార్యాచరణ తీరేనని ఇంగ్లండులోని బ్రిటిష్ రాజకీయనాయకులు విమర్శించారు. 1858 నవంబరు 1 వ తేదీన భారతదేశమును బ్రిటిష్ సామ్రాజ్యలో కలుపుబడినటుల రాజ్యాంగ పత్రము విడుదలచేయుచూ విక్టోరియా రాణిగారు చేసిన ప్రకటన బహుశా డల్ హౌసీ నిరంకుశ పరిపాలనలాంటివి భావికాలములో సంభవించకుండుటకోసమే ననవచ్చు. కానీ డల్ హౌసీ గవర్నర్ జనరల్ గా కొన్ని గణనీయమైన అబివృధ్ది కార్యములు కూడా చేశాడు. 1833 రాజ్యాంగచట్టమురాక ముందు బ్రిటిష్ ఇండియా కంపెనీకి వున్నట్టి చిరకాలపు వ్యాపారసంఘపు లక్షణములునింకను మిగులుయున్నవాటిని మాన్పించి బ్రిటిష్ రాజ్య రాజ్యతంత్రముల పై నెలకొల్పడిన రాజ్యపరిపాలనకొరకు విభాగములను నెలకొలిపి భావి ప్రభుతోద్యోగ చట్రమును (framework) సృష్టించి, మొదటి రైలు దారిని నిర్మింపజేసి, తంతి తపాలా పధ్ధతిని నెలకొల్పి, విద్యావిధానములలో పరివర్తన తీసుకువచ్చే ప్రణాళిక తయారుచేయుటం మొదలగు గొప్ప అభివృధ్ధి కార్యక్రమములు చేపట్టి అమలుచేసిన ఘనత డల్ హౌసీ ఫ్రభువు దే నని చెప్పక తప్పదు. స్కాట్ ల్యాండ్ దేశంలోని ఎడింబరోకి దగ్గర్లోనున్న మిడ్లోథ్యిన్ జిల్లాలో డల్ హౌసీ అనే రాజ భవంతికి ప్రభువులు (Earl) గా ప్రసిధ్ధిచెందిన ర్యామశే వంశములో 1812 ఏప్రిల్ 22 తారీఖున జన్మించెను. అందుచే డల్హౌసీ అని ప్రసిధ్ది చెందెను
సొంతం

సొంతం 2002 లో శ్రీను వైట్ల దర్శకత్వంలో విడుదలైన సినిమా. ఆర్యన్ రాజేష్, నమిత ఇందులో ప్రధాన పాత్రలు పోషించారు. వంశీ (ఆర్యన్ రాజేష్), నందు (నమిత), బోస్ (రోహిత్) ముగ్గురూ చిన్ననాటి స్నేహితులు. వీరిలో వంశీ, నందు బాగా దగ్గరిగా మసలుకుంటూ ఉంటారు. బోస్ నేహ అనే అమ్మాయితో ప్రేమలో పడతాడు. అదే విషయం బోసు వంశీతో చెబితే వారి ప్రేమ గెలవదనీ చాలా ప్రేమ కథల్లాగే అది కూడా విఫలమవుతుందనీ కొట్టి పడేస్తాడు. అంతే కాకుండా ప్రేమ కంటే స్నేహం గొప్పదనీ, ప్రేమ వల్ల స్నేహం చెడిపోతుందనే అభిప్రాయం వ్యక్తం చేస్తాడు. ఆ విషయం తెలుసుకున్న నందు తనకు వంశీ మీద ప్రేమ ఉన్నా అతనికి చెబితే తమ స్నేహం చెడిపోతుందని తన మనసులోనే దాచుకుంటుంది. ఒకసారి వంశీ తన తండ్రి వ్యాపార వ్యవహారాలు చక్కబెట్టడానికి న్యూజీలాండ్ వెళ్ళాల్సి వస్తుంది. అక్కడ అతనికి పదే పదే నందూ గుర్తుకు రావడంతో తనకు కూడా నందు మీద ప్రేమ ఉందని గుర్తిస్తాడు. కానీ తను తిరిగివచ్చేసరికి నందుకు వేరే అబ్బాయితో నిశ్చితార్థం జరిగిపోయి ఉంటుంది. చివరికి వారిద్దరూ కలుసుకున్నారన్నదే మిగతా కథ
తెలంగాణ జిల్లాల జాబితా

తెలంగాణ రాష్ట్రం, భారతదేశం లోని ఒక రాష్ట్రం. 2023 నాటికి తెలంగాణ రాష్ట్రంలో 33 జిల్లాలు ఉన్నాయి. ప్రతి జిల్లాకు కలెక్టర్‌కు నాయకత్వం వహిస్తాడు భారత స్వాతంత్ర్యం తరువాత 1948లో భారతదేశంలోని డొమినియన్‌లో చేర్చబడినప్పుడు హైదరాబాద్ రాష్ట్రంలోని తెలంగాణ ప్రాంతంలో హైదరాబాద్, మహబూబ్ నగర్, మెదక్, నల్గొండ, నిజామాబాద్, ఆదిలాబాద్, కరీంనగర్, వరంగల్ వంటి 8 జిల్లాలు ఉన్నాయి. 1953, అక్టోబరు 1న వరంగల్ జిల్లా నుండి ఖమ్మం జిల్లా ఏర్పాటుచేయబడింది. 1956, నవంబరు 1న హైదరాబాద్ రాష్ట్రంలోని తెలంగాణ ప్రాంతాన్ని, ఆంధ్ర రాష్ట్రాన్ని విలీనం చేయడం ద్వారా ఉమ్మడి ఆంధ్రప్రదేశ్ ఏర్పడింది. మెరుగైన పరిపాలన కోసం భద్రాచలం డివిజన్, అశ్వారావుపేట తాలూకా భాగాలను గోదావరి జిల్లాల నుండి ఖమ్మం జిల్లాలో కలుపబడ్డాయి. 1978, ఆగస్టు 15న హైదరాబాద్ జిల్లాను హైదరాబాద్ అర్బన్ జిల్లా, హైదరాబాద్ రూరల్ జిల్లాగా విభజించారు. హైదరాబాద్ అర్బన్ జిల్లాను చార్మినార్, గోల్కొండ, ముషీరాబాద్, సికింద్రాబాద్ తాలూకాలు అనే 4 తాలూకాలుగా ఉన్నాయి. వీటిలో ఎంసిహెచ్ ప్రాంతం, సికింద్రాబాద్ కంటోన్మెంట్, ఉస్మానియా విశ్వవిద్యాలయం మాత్రమే ఉన్నాయి. తర్వాత హైదరాబాద్ రూరల్ జిల్లాను రంగారెడ్డి జిల్లాగా మార్చారు. ఆంధ్రప్రదేశ్ నుండి 10 జిల్లాలతో తెలంగాణ ఏర్పడింది. భద్రాచలం డివిజన్‌లోని ఏడు మండలాలను తిరిగి తూర్పుగోదావరి జిల్లాకు ఇచ్చారు
మనఊరి రామాయణం

మనఊరి రామాయణం 2016లో విడుదలైన తెలుగు డబ్బింగ్ సినిమా. దీనికి దర్శకుడు ప్రకాష్ రాజ్..దీని నిర్మాతలలో కూడా ప్రకాష్ రాజ్ ఒకడు. ఊర్లో పరువుగా బతికే వ్యక్తి భుజంగయ్య (ప్రకాష్‌ రాజ్‌). ఇంట్లో, ఊర్లో కూడా భుజంగయ్య పెద్ద మనిషిగా, మంచి మనిషిగా మెలుగుతూ ఉంటాడు. లోలోపల ఎలా ఉన్నా కూడా బయటకు మాత్రం మంచి మనిషిగా కనిపిస్తాడు. అలాంటి భుజంగయ్య కుటుంబంలో తలెత్తిన కలహాల కారణంగా ఒక రోజు రాత్రి తాగి రోడ్డుమీద పడతాడు. అదే సమయంలో భుజంగయ్యకు ఒక వేశ్య తలుగుతుంది. ఆమెపై మోహం కలుగుతుంది. ఆమె వల్ల అనుకోకుండా భుజంగయ్య చిక్కుల్లో పడతాడు. తన పరువును కాపాడుకునేందుకు పడరాని పాట్లు పడుతూ ఉంటాడు